149. löggjafarþing 2018–2019.

Þingskjal 743 — 77. mál.

2. umræða.

Breytingartillaga

við frumvarp til laga um breytingu á ýmsum lögum vegna laga nr. 90/2018,
um persónuvernd og vinnslu persónuupplýsinga (stofnanir samgöngu-
og sveitarstjórnarráðuneytis).

Frá meiri hluta umhverfis- og samgöngunefndar
(JónG, RBB, ATG, JÞÞ, LínS, VilÁ).

1.	Á eftir orðunum í té upplýsingar" í 2. gr. komi: vegna innheimtu meðlaga.

2.	Á eftir 4. gr. komi ný grein, svohljóðandi:

Við 2. gr. laganna bætist ný málsgrein, svohljóðandi:

Sveitarfélögum er heimil vinnsla persónuupplýsinga sem hinn skráði eða Þjóðskrá skv. 3. gr. lætur í té í þeim tilgangi að sinna lögbundnu hlutverki sínu samkvæmt lögum þessum. Miðlun og vinnsla upplýsinga samkvæmt þessari grein skal fullnægja skilyrðum laga um persónuvernd og vinnslu persónuupplýsinga.

3.	Í stað orðsins þjóðvegum" í 8. gr. komi: samgöngumannvirkjum.

4.	Orðin sem og aðrar slíkar upplýsingar" í 10. gr. falli brott.

5.	Inngangsmálsgrein 11. gr. orðist svo:

Á eftir 9. mgr. 5. gr. laganna kemur ný málsgrein, svohljóðandi.

6.	Við bætist nýr kafli, X. kafli, Breyting á lögum um lögheimili og aðsetur, nr. 80/2018, með tveimur nýjum greinum, 13. og 14. gr., svohljóðandi:

a. (13. gr.)

Við 15. gr. laganna bætist ný málsgrein, svohljóðandi:

Þjóðskrá Íslands er heimil vinnsla persónuupplýsinga, þar á meðal upplýsinga um heilsufar, þjóðerni, trúarbrögð og hjúskaparstöðu og annarra upplýsinga sem hinn skráði lætur í té, í þeim tilgangi að sinna lögbundnu hlutverki sínu samkvæmt lögum þessum að uppfylltum skilyrðum laga um persónuvernd og vinnslu persónuupplýsinga.

b. (14. gr.)

Við lögin bætist nýtt ákvæði til bráðabirgða, svohljóðandi:

Fram til 1. janúar 2020 skal lögheimili skráð í tilteknu húsi við tiltekna götu eða í dreifbýli, sem er skráð sem íbúðarhúsnæði í fasteignaskrá Þjóðskrár Íslands og hefur staðfang.